Skorgeelva (Andebu)

Skorgeelva er en elv i Andebu i Sandefjord kommune. Den har en total lengde på 20 km og har sitt utspring i Åletjønn og Trollsvann i nord og har tilløp blant annet fra Langevann i vest. Elven renner gjennom hele Andebu og har sitt utløp i nordenden av Goksjø, syd for Trollsås.

Elven har ulike navn nedover elveløpet. Fra sine respektive vann renner Åletjønnselva og Trollsvannelva som løper sammen like nord for Aspli og danner Hynneelva som fra Trolldalen har navnet Nøklegårdselva. Fra Ådnesaga heter den Slettingdalselva og fra Holmen bærer den navnet Skorgeelva, før den kalles Trollsåselva fra Trollsås, det siste stykket før den ender i Goksjø.

Elver i Sandefjord
Andebu